|  |
| --- |
|  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |  |
| --- | --- | --- |
| **2024.gada 27.decembrī** | **Nr. GND/2024/** | **Nr. {{ DOKREGNUMURS }}** |
|  | **(protokols Nr.; .p)** | **(protokols Nr. ; .p.)** |

**Par iesniegumu** **servitūta ceļa atzīmes dzēšanai zemes vienībai**

**ar kadastra apzīmējumu 5052 003 0383 izskatīšanas pagarināšanu**

Gulbenes novada pašvaldībā saņemts […] (turpmāk – Iesniedzējs), 2024.gada 28.novembra iesniegums (Gulbenes novada pašvaldībā saņemts 2024.gada 29.novembrī un reģistrēts ar Nr. GND/5.13.3/24/2457-Z), kurā tiek lūgts veikt servitūta ceļa atzīmes dzēšanu zemes vienībā ar kadastra apzīmējumu 5052 003 0380.

Iesniedzējs lūdz dzēst atzīmi par servitūta ceļu, kas noteikts nekustamā īpašuma Druvienas pagastā ar nosaukumu “Lejasgundegas”, kadastra numurs 5052 003 0383, sastāvā ietilpstošajā zemes vienībā ar kadastra apzīmējumu 5052 003 0380 (turpmāk – Nekustamais īpašums). Ieskatoties Vidzemes rajona tiesas Druvienas pagasta zemesgrāmata nodalījumā Nr. 100000610479 (turpmāk – Zemesgrāmatas nodalījums), secināms, ka Iesniedzējs ir Nekustamā īpašuma īpašniece, kā arī tas, ka zemesgrāmatas nodalījuma III. daļas 1.iedaļā 1.1 punktā norādīta atzīme – ceļa servitūta teritorija 0.007 ha platībā. Ieraksts pārnests no Druvienas pagasta zemesgrāmatas nodalījuma Nr.100000063954 (žurnāls Nr. 300005278460).

Saskaņā ar Administratīvā procesa likuma 14.1 pantā noteikto iestāde un tiesa, pieņemot lēmumus, ievēro objektivitāti un dod procesa dalībniekiem pienācīgu iespēju izteikt savu viedokli un iesniegt pierādījumus.

Atbilstoši Administratīvā procesa likuma 60.panta pirmajai daļai iestāde var vākt vai pieprasīt iesniegt to informāciju, kura ir paredzēta attiecīgajā normatīvajā aktā vai tieši nepieciešama lietas izlemšanai. Citu informāciju drīkst pievienot lietai tikai tad, ja to nav iespējams nodalīt no lēmuma pieņemšanai nepieciešamās informācijas.

Ievērojot iepriekš minēto, lai izvērtētu konkrēto situāciju, Iesniedzējai ir pieprasīts iesniegt Gulbenes novada pašvaldībā:

1. Druvienas pagasta zemes komisijas 1996.gada 6.novembra lēmums “Par zemes piešķiršanu īpašumā par samaksu”;
2. VZD Vidzemes reģionālās nodaļas 2001 gada 9.septembra lēmums “Par zemes piešķiršanu īpašumā par samaksu” (servitūta nodibināšanas dokuments);
3. zemes vienības ar kadastra apzīmējumu 5052 003 0380 robežu plānu.

Saskaņā ar Administratīvā procesa likuma 64. panta pirmo daļu iestāde pieņem lēmumu par administratīvā akta izdošanu viena mēneša laikā no iesnieguma saņemšanas dienas, ja likumā nav noteikts cits termiņš vai citā normatīvajā aktā – īsāks termiņš administratīvā akta izdošanai. Atbilstoši Administratīvā procesa likuma 64.panta otrajā daļā noteiktajam, ja objektīvu iemeslu dēļ šā panta pirmajā daļā noteikto termiņu nav iespējams ievērot, iestāde to var pagarināt uz laiku, ne ilgāku par četriem mēnešiem no iesnieguma saņemšanas dienas, par to paziņojot iesniedzējam. Lēmumu par termiņa pagarināšanu var apstrīdēt un pārsūdzēt. Tiesa sūdzību izskata rakstveida procesā.

Pašvaldību likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Ņemot vērā minēto, pamatojoties uz Pašvaldību likuma 10.panta pirmās daļas 21.punktu, Administratīvā procesa likuma 14.1 pantu, 60.panta pirmo daļu, 64.panta otro daļu, un ņemot vērā Gulbenes novada pašvaldības domes Attīstības un tautsaimniecības komitejas un Finanšu komitejas apvienotās sēdes ieteikumu, atklāti balsojot: ar balsīm “Par”, “Pret” –, “Atturas” –, “Nepiedalās” –, Gulbenes novada pašvaldības dome NOLEMJ:

1. PAGARINĀT administratīvā akta izdošanas termiņu līdz 2025.gada 28.februārim.

2.Nosūtīt lēmumu uz elektronisko pasta adresi […]

Lēmumu var pārsūdzēt 1 (viena) mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses [fiziskā persona – pēc deklarētās dzīvesvietas adreses, papildu adreses (Dzīvesvietas deklarēšanas likuma izpratnē) vai nekustamā īpašuma atrašanās vietas].

Gulbenes novada pašvaldības domes priekšsēdētāja vietniece G.Švika